Fram samdi í dag við Englendinginn Danny Guthrie sem hefur leikið yfir 100 leiki í ensku úrvalsdeildinni í fótbolta. Guthrie leikur því með Frömurum í næst efstu deild hér á landi í sumar.
Fram, sem hefur átján sinnum orðið Íslandsmeistari karla í fótbolta, féll úr úrvalsdeildinni árið 2014 og hefur leikið í næst efstu deild síðan. Í morgun greindi Fram frá því að félagið hefði samið við Englendinginn Danny Guthrie um að leika með félaginu í Lengjudeildinni í sumar. Guthrie, sem er 34 ára, lék um árabil með liðum á borð við Newcastle og Reading og hefur leikið yfir 100 leiki í ensku úrvalsdeildinni. Þar áður fór hann í gegnum unglingastarfið hjá bæði Liverpool og Manchester United en hann var á mála hjá Walsall í fjórðu efstu deild á Englandi þar til í febrúar. Ásgrímur Helgi Einarsson er formaður knattspyrnudeildar Fram.
Sagði Ásgrímur Helgi Einarsson, formaður knattspyrnudeildar Fram.
Þrír leikir fóru fram í úrvalsdeild karla í körfubolta í gærkvöld. Valur hafði betur gegn Haukum og Þór Þorlákshöfn vann Hött, en Höttur og Haukar eru í fallsætunum tveimur þegar tvær umferðir eru eftir. ÍR komst í fjögurra stiga fjarlægð frá fallsvæðinu með tveggja stiga sigri á Stjörnunni á heimavelli, 97-95.
Þá voru einnig þrír leikir í úrvalsdeild karla í handbolta í gær. Fram vann Þór Akureyri örugglega, Stjarnan lagði ÍR og ÍBV vann útisigur á Gróttu. Átjándu umferð lýkur í kvöld en mikil spenna er í deildinni enda munar aðeins fjórum stigum á liðunum í þriðja og níunda sæti.
Tímabilið í Pepsi Max-deild kvenna í fótbolta hefst í kvöld með tveimur leikjum. Klukkan sex eigast við ÍBV og Þór/KA í Vestmannaeyjum og klukkan 19:15 hefst leikur Íslandsmeistara Breiðabliks og Fylkis í Kópavogi.
Fram, sem hefur leik í næst efstu deild karla í fótbolta á fimmtudag, samdi í dag við Englendinginn Danny Guthrie, hann hefur leikið yfir 100 leiki í ensku úrvalsdeildinni. með liðum á borð við Newcastle og Reading. 